
Ministru kabineta sēdes protokollēmums

Informatīvais ziņojums "Par Eiropas Savienības fondu 2021.-2027. gada plānošanas perioda specifisko atbalsta mērķu un to pasākumu ieguldījumiem reģionos atbilstoši teritoriālajai pieejai"

· 1. Pieņemt zināšanai Vides aizsardzības un reģionālās attīstības ministrijas iesniegto informatīvo ziņojumu.
· 2. Ministrijām, izstrādājot Ministru kabineta noteikumu projektus un kvalitātes specifiskos vērtēšanas kritērijus par informatīvajā ziņojumā minēto Eiropas Savienības kohēzijas politikas programmas 2021.-2027.gadam specifisko atbalsta mērķu un to pasākumu īstenošanas nosacījumiem vai īstenojot ieguldījumus reģionos, ņemt vērā informatīvajā ziņojumā norādīto par teritoriālo rīku piemērošanu.
· 3. Vides aizsardzības un reģionālās attīstības ministrijai sadarbībā ar plānošanas reģioniem veikt Eiropas Savienības kohēzijas politikas programmas 2021.-2027.gadam specifisko atbalsta mērķu un to pasākumu ieguldījumu reģionos izpildes uzraudzību, t.sk. sniedzot nozaru ministrijām priekšlikumus nepieciešamajām izmaiņām reģionālās attīstības atšķirību mazināšanai.

